מבוא והנחיות לעבודה בנושא – השיר בזיקתו למקרא

במאמר "המקרא כנושא לשירה", שאותו קבע המשורר והמבקר המובהק של ספרות התחייה, יעקב פיכמן, במבוא לספר הפואמות שלו דמויות קדומים, כותב המחבר: "לנו, שָבֵי ציון, שזכינו לדרוך על האדמה שמתוכה צמח התנ"ך וכאן הכרנו את שניהם - יש צורך והכרח לשוב ולחיות עליו באמצעות הבעה שירית חדשה".1 דברים אלה אפשר לראותם כהנמקה לשירים הרבים שפיכמן עצמו הקדיש לנושאים מקראיים וכהמרצה של משוררים אחרים. ניתן להגדיר את הספרות העברית כ"גלגול בן גלגולים מן התנ"ך".2

**המשורר הוא תיבת תהודה של טקסטים קודמים השזורים ביצירתו.**

ובכל זאת עדיין נותרו למקרא גם פינות בלתי מאובקות שבהן הוא ממשיך לחיות חיים משמעותיים, אם כי אין אלה חיים פשוטים כל עיקר. פסוקי מקרא מככבים בזמר ובמחול הישראלי, ולשון המקרא ותכניו, שהִפרו את הספרות העברית החדשה, **החילונית ביסודה**, מראשיתה בתקופת ההשכלה, בתקופת חיבת ציון ובתקופת התחייה, ממשיכים להפרות את הספרות העברית בתקופת המדינה, ובאמצעותה אף הם עצמם זוכים להארה חדשה. הבנה מעמיקה של מהות זיקתה של הספרות העברית החדשה אל המקרא, הבנת גורמיה ומגמותיה והבנת ביטוייה השונים והמשתנים, דורשות בראש וראשונה כינוס של החומר הספרותי הרב שהצטבר בז'אנרים הספרותיים השונים, ולאחר מכן - עיונים ומחקרים שיבחנו את החומר הזה מצדדיו השונים. ביצוע השלב הראשון עשוי לגרום למגע מחודש עם יצירות שרבות מהן השתכחו ושקעו בתהום הנשייה. ביצוע השלב השני עשוי לתווך בין החומר הספרותי לבין הקורא, להנהיר את התופעות, להעמיק את הבנתן ולהפוך את הקורא לשותף פעיל באותו דיאלוג שמקיימת הספרות עם המקרא. מדובר במשימה כבדה שעשויה לתרום רבות לקירוב הקוראים אל הספרות ואל המקרא כאחד, אך עד שתושלם - ולהשלמתה נדרשים חוקרים רבים - ניתן להתחיל בביצועה בדרך חלקית ומוגבלת, ולקוות שאף זאת תצמיח פירות.

.

ממִגוַן השירים המופיעים באנתולוגיה שלפנינו מתברר שהידרשותה של השירה למקרא באמצעות **דמות**, **מוטיב**, **אירוע**, **רעיון**, **צירוף לשוני** וכדומה, המופיעים במקרא, מתבטאת בצורות רבות שמונחות על ידי שתי גישות עיקריות.

הגישה האחת נראית **כעוסקת במקרא באופן ישיר** ומתוך צמידות אליו. מאחר שמטרתה, הגלויה לפחות, היא **להאיר את העניין המקראי**, להמציא לו "מדרש", ולא לחשוף את דמות המשורר או את עמדתו - היא צמודה לפרטי דברים המופיעים במקרא. המשורר הפועל מתוך גישה זו מעמיד בקדמת השיר את העניין המקראי ולא את עצמו, אך לא כדי להתחרות במקרא אלא **כדי להציגו באור חדש**. במסגרת גישה זו לעתים המשורר מדבר על הדמות המקראית **בגוף שלישי**, לעתים הוא משלב את דיבורו בדיבורה של הדמות המקראית, "מסלק" את עצמו מהשיר כדובר בגוף שלישי ותחת זאת הוא **ממחיז את הדמות המקראית** באמצעות השלטת דיבורה הישיר על השיר כולו. מובן שבכל דרכי התיאור האלה המשורר מציג את העניין המקראי מאותה זווית ראייה שרק הוא מסוגל להעלותה כאדם לעצמו וכבן לדורו. לצורך הדגמה בלבד נציין מבין השירים על שאול ודוד שירים שבהם המשורר מדבר על הדמות המקראית בגוף שלישי או משלב את דיבורו בדיבורה, כגון שאול, ודוד לפניו מנגן לדן פגיס

הגישה השנייה נאחזת **בטקסט המקראי כבאילן להיתלות בו,** ולעתים קרובות **בדרך חופשית** מאוד. המשורר הפועל לפי גישה זו נתפס לדמות מקראית מסוימת או למומנט מקראי מסוים או אפילו למושג מופשט או לצירוף לשוני מקראי, **כשמטרתו היא לבטא בגלוי ובמפורש את עמדתו שלו**, המרוחקת, כלפי העניין המקראי עצמו או **להשתמש בעניין המקראי לצורך עניין אחר**, הקשור בהווה החברתי או הפרסונלי שבו הוא נתון. בשירים מקטגוריה זו **הדובר** אינו יכול להיות דמות מקראית מומחזת אלא הוא **המשורר עצמו**, גם אם הוא מדבר באופן סמוי ולא בגוף ראשון. לעתים קרובות המשורר פונה בשם עצמו אל הגיבור המקראי בדיבור בגוף שני, לעתים הוא מדבר בגוף ראשון על עצמו או על מצב החברה בהווה שבו הוא כותב, **לעתים הוא מגלה במקרא פנים חדשות הפוכות**, כעין איפכא מסתברא, אך בעיקרון **אין הוא ממוקד במקרא**. כוונתו הגלויה והמפורשת אינה לפרש את המקרא לשמו, להמציא לו "מדרש" כזה או אחר, אלא **להיעזר בו כדי לבטא דבר הנוגע בו עצמו או בזמנו** שלו. דוגמאות לגישה זו למדנו את שירו של חיים גורי: ירושה, ואת שירו אמו.

השיר אמו מבטא גישה מנוגדת לשמחתה של דבורה ושל עם ישראל בספר שופטים, והשיר ירושה, מתבונן בסיפור עקדת יצחק בגישה מורכבת. תחילה – הולך כביכול עם המקרא, ובשלב מסויים "אבל", מביע באירוניה את היפוכו של המסר המקראי – מהעקדה צמחה ירושה כבדה מאד – מאכלת בלבו של עם ישראל.

הגדרנו את הגישות כ:

**גישה הרמונית**

**גישה דיסהרמונית**

**גישה מורכבת**

ההפרדה בין הסוגים השונים היא סכמאטית. בפועל, נמצא **שבמרבית השירים משוקעים סימני הזמן המאוחר שבו נכתבו,**

הקשר שמקיימת השירה העברית עם המקרא מתבטא באורח דו כיווני: מצד אחד הוא מתבטא ביצירת **מדרשים מודרניים למקרא**, שנובעים בדרך כלל מקריאת **המקרא מזווית ראייה אקטואלית** מודרנית ומתוך מטרה להעניק לו **משמעות שתהיה תקפה גם בעיני הקורא המודרני**. הקשר שמקיים המשורר העברי המודרני עם המקרא הוא קשר חי ואינטימי, המקרא ארוג בטבעיות בעולמו האסוציאטיבי והוא משפיע על ראיית החיים הכללית שלו ועל ראיית עצמו.

המשורר העברי המודרני חדור אידאות חדשות, שונות משל המקרא - **הקשר שלו עם המקרא חושף את עולמו שלו**, את פיכחונו ואת ייאושו, את עמדותיו הביקורתיות והמתריסות ואת משאלותיו. מעבר להזדמנות המוענקת בזה לכל קורא המחפש מגעים חדשים עם השירה העברית ובאמצעותה גם עם המקרא, ניתן להשתמש בשני הכרכים של הספר גם לצורכי לימוד עצמי, הוראה וחינוך.

הבנת השיח שמקיימת השירה עם המקרא היא עניין מורכב. היא דורשת מהקורא **הכרה של הסיפור המקראי שהשירה נוגעת בו.**

על התלמיד לכתוב עבודה בת כארבעה עמודים, או להגיש מצגת קצרה. את העבודה או המצגת יש לשלוח אלי כקובץ לכתובת המייל:

Nilibenari8080@gmail

ולהציגה לכתה. רצוי לעבוד בזוגות.

יש לבחור שני שירים העוסקים בדמות או אירוע שמסופר עליו במקרא. חשוב ששני השירים יעסקו באותה דמות או אותו נושא, אך ייצגו גישות שונות.

התלמיד יביא את פסוקי המקרא העוסקים בדמות או באי, ואחריהם – את השיר.

עליו להשוות בין שני השירים ולציין במה שונה גישתם לסיפור המקראי, וכן במה שונה כל אחד מהשירים מפסוקי המקרא. רצוי לצרף תמונה של ציור העוסק בדמות או האירוע.

ניתן להעזר בספרה של מלכה שקד – לנצח אנגנך ; באתרי אינטרנט העוסקים בשירה בנושאי המקרא. למשל באתר העשיר

שירים ציורים ומוסיקה בנושא השיר בזיקתו למקרא

<http://www.reches.co.il/article_page.asp?id=%20869%20&preview=1>

נילי בן ארי